जनताको बहुदलीय जनवाद

जनताको बहुदलीय जनवाद (संक्षिप्त रूपमा जबज)ले नेपाल कम्युनिस्ट पार्टी (एकीकृत मार्क्सवादी–लेनिनवादी) र नेपाल कम्युनिस्ट पार्टी (एकीकृत समाजवादी) तथा पूर्व नेपाल कम्युनिस्ट पार्टीको वैचारिक कार्यदिशालाई जनाउँदछ। यो वि.सं २०४९ मा घोषणा गरिएको थियो। यो विचारले प्रतिनिधिमूलक लोकतान्त्रिक बहुदलीय व्यवस्थालाई अगाडि सारेको छ। यसलाई नेकपा(एमाले)का नेता मदन भण्डारीले मार्क्सवाद–लेनिनवादको विस्तार गरेको मानिन्छ  र यो नेपालको घरेलु राजनीतिमा आधारित छ।

नेकपा (एमाले) र नेपाल कम्युनिस्ट पार्टी (माओवादी केन्द्र)बीच भएको दल एकीकरण पश्चात्  बनेको तत्कालीन नेपाल कम्युनिस्ट पार्टीमा नेकपा (एमाले)को जनताको बहुदलीय जनवाद विचारधारा र तत्कालीन एकीकृत नेकपा (माओवादी)को 'एक्काइसौँ शताब्दीको जनवाद' बीचको सम्झौताका रूपमा एकीकृत पार्टीको विचारधारामा अस्थायी रूपमा 'जनताको जनवाद'को रूपमा परिभाषित गरिएको थियो।  पछि अदालतको आदेशका कारण नेपाल कम्युनिस्ट पार्टी विघटन भएको थियो।

 यो पनि हेर्नुहोस् 

मालेमावाद र प्रचण्डपथ

 सन्दर्भ सामग्रीहरू 

श्रेणी:नेपाल कम्युनिस्ट पार्टी (एकीकृत मार्क्सवादी-लेनिनवादी)
श्रेणी:सामाजिक लोकतन्त्र